Kacariyos ing nagari Basorah wontên sudagar neneman sugih. Semahipun sakalangkung endah warninipun, tanpa timbang ing salêbêting nagari ngriku. Pawèstri wau tiyang sêpuhipun inggih sudagar sugih. Sudagar neneman punika sakalangkung sih trêsnanipun dhatêng semahipun, dèrèng ngantos lami anggènipun sami pêpasihan, dilalah, saking kodrat, iradatipun Pangeran Ingkang Murbèng Tuwuh, pawèstri wau tilar donya, ingkang jalêr sangêt anggènipun karungrungan. Layoning semahipun tansah dipun pangku, dipun liling-liling, botên suka dipun kubur. Makatên wau ngantos sawatawis dintên laminipun. Pun layon dilalahipun inggih botên risak. Sanak